26/03/20

**התמודדות עם התנגדויות בתהליך הנחיה פרטני ובצוות**

הצעה למפגש

מטרת המפגש : להבין מהי התנגדות ומהן סיבותיה

להכיר סוגי התנגדויות-כיצד באות לידי ביטוי

לרכוש מיומנויות וטיפים להתמודדות יעילה עם התנגדויות

לחשוב על יתרונות ההתנגדות ומינופם לקידום התהליך הבית

ספרי

מהלך המפגש: פתיחה קצרה 5 דקות

שיח בשלשות: כ- 20 דקות-

חיבור אישי להתנגדות:

היזכרו בהתנגדות שלכם למשהו -כל אחד לעצמו (5)

ספרו את הסיטואציה, בני כמה הייתם? היכן זה היה? מה עורר את ההתנגדות? למה התנגדתם? מה הרגשתם? מה חשבתם? מה אמרתם? לעצמכם? איך היגבתם? (5\*3)

מהי התובנה שכל אחד לוקח מזיכרון התנהגותי זה?

שיתוף במליאה- 4 דוגמאות

וסיכום התובנות –15- 10 דקות

סרטון קצר: איך נמנע התנגדות בתחום המכירות- 3 דקות

מאמר (מעובד ) לעיון בנושא התנגדויות 20 דקות

25-20 דקות

הדגמה חיה של התמודדות- משחק תפקידים-מנחה ורכז

ניתוח האירוע -על פי שאלות מנחות

סיכום

הארה: לקראת מפגש- כמובן יש לחדד ולדייק את כל האמור לעיל.

מאמרים:

עבודה עם התנגדויות בקבוצה/חלי ברק שטיין

התנגדות בצוות המורים/ד"ר יוני הראל (אשתמש במצגת)

מסע קבוצתי -המדריך למנחה קבוצות/ד"ר זיו וד"ר בהרב

התמקדות בפרק 14-אישיות המנחה והשפעתו

טיפול בהתנגדויות -מהתיאוריה למעשה/נעמה הלוי/ברקוביץ

התנגדויות בתהליך הנחיה המבוססת על אינטיליגנציה מובילה/אנטל

תקציר מאמרים:

1. טיפול בהתנגדויות – מהתיאוריה למעשה-הלוי/ברקוביץ

המאמר דן בשאלות :מה מקור ההתנגדות לשינוי, כיצד באות לידי ביטוי ההתנגדויות, מהם סוגי ההתנגדויות (עיוורת, פוליטית, אידיאולוגית) ואיך להתאים להן דרכי התמודדות, באילו טכניקות אפשר להשתמש בהתמודדות עם התנגדויות מסוגים שונים (שיקוף, סגירה והשלמה, בידוד גורמים, שיתוף, שימוש בדמיון, הפחתת חששות)

המסר: התנגדות היא תגובה טבעית וחשובה, היא מביעה אכפתיות ויש בה אנרגיה. יש לזהות את ההתנגדות ולהבין סיבותיה כשלב ראשון בבניית תהליך שינוי מוצלח.

2. עבודה עם התנגדויות בקבוצה/חלי ברק שטיין

תקציר המאמר דן בהתנגדויות בקבוצה וטוען כי הן בלתי נמנעות ומורכבות ועוצמתיות יותר מהתנגדות בטיפול הפרטני.

המאמר מלמד עבודה עם קבוצה דרך המושג: "קול קבוצתי" גישת "הכאן ועכשו" ויישומן ועומד על כוחו של המנחה ועל יכולתו המקצועית עד כמה היא קריטית ביותר בהתמודדותו עם התנגדויות: המנחה לא יישבר, לא יתקוף, אלא ישמור על יכולת החשיבה, ההבנה, הדיאלוג האמפתי, ובעיקר עליו לשמור על התקווה שלקבוצה ולו יש כוחות לעמוד בהתנגדויות שמאיימות לפגוע במשימה.

מאמר זה מדגים סיטואציות רלוונטיות ומנתחן ונותן כלים למנחה להתמודדות במקרים שעולים לדיון ומסכם את מקורות הכוח של המנחה:

הבנת המתרחש בקבוצה על בסיס הידע והניסיון

מודעות לכך שההתנגדות מעבירה מסר שצריך להבינו ולדבר איתו

אמונה בכוח הקבוצה לעבור את שלב ההתנגדויות ואף לצאת ממנו חזקים יותר

3. התנגדויות בתהליך הנחיה המבוססת על אינטיליגנציה מובילה

הצגת ההתנגדות במאמר היא אינדוקטיבית דרך אירועים המצטרפים לתמונה כוללת אופיינית של התנגדות בתהליכי הדרכה.

המאמר מציג את סוגיית ההתנגדות בהקשר הייחודי עם תהליך ההנחיה ביחידות לקידום נוער והוא מציע גם הסתכלות כללית על ההתנגדות בכל תהליך הדרכה/הנחיה/ייעוץ. המאמר מציג עצות לעמיתים תוך איזון בין התנסות אישית לביסוס ספרותי מחקרי.

הנחת היסוד היא: הנחיה כתהליך תקשורתי אינטראקטיבי נתקלת בהתנגדות כי תהליך ההנחיה קשור לתהליך המוביל לשינוי.

המאמר דן בהבנת ההתנגדות ופניה השונים, אך גם מפרק את פני ההתנגדות למושגים "מקצועיים" כמו כן המאמר מנתח את החששות הנסתרים העומדים מאחורי ההתנגדות וקובע כי הם תמיד קשורים לשליטה ולפגיעות.

המאמר משווה ברובו בין המדריך למודרך בדאגות וברצונות של כל צד. התהליך שעובר המודרך מסייע לו לעבור מחוסר אונים ובלבול למצב של בחירה, מחויבות ובירור, והמדריך משיג זאת ע"י מעבר מתחושות של השפעה נמוכה, מרחק וחוסר מידע למצב של השפעה חזקה, אמינות ובירור.

4. אישיות המנחה והשפעתו על הקבוצה

מתוך הספר- מסע קבוצתי-עמ'182-173

נקודת המוצא היא שהצלחת ההנחיה אינה תלויה בשיטה, אלא בעיקר באישיות המנחה.

המנחה עוסק בציפור הנפש של האדם מולו.

ללא תהליך למידה הדדי- לא יהיה שינוי.

המנחה הוא כרב חובל המשדר נוכחות נינוחה, ביטחון בצוות נוסעיו, הוא מיומן ומקצועי. אהבת אדם, חום והכלה ורגישות פועמים בו ומובילים את תפישת עולמו. המנחה מכיר בערך עצמו, יודע מאין בא ולאן הוא הולך, פתוח ללמידה ולצמיחה ולגדילה באמצעות הקבוצה.

המנחה מפעיל סמכות מתוך דו שיח ועוצמה פנימית ואינו נופל למלכודת הישלטות האגו והכוחניות.

מנחה אמיתי הוא אדם צנוע שמודע לערך העצמי שלו , אך אינו משתמש במעמדו ליוהרה ולהתפארות.